
చెన్నై, ఏప్రిల్ 20 (ఆంధ్రజ్యోతి): మెట్రోరైలు సొరంగ మార్గం తవ్వకపు పనుల కారణంగా చెన్నై వాషర్మెనపేటలోని ఓ వీధిలో గురువారం వేకువజామున భూమి బద్దలైనట్లు పెద్ద శబ్దంతో సిమెంట్, రసాయనాల మిశ్రమాలు పొంగి ప్రవహించాయి. ఆరు ఇళ్లను ఈ మిశ్రమాలు ముంచెత్తాయి. దీనితో ఇళ్లలోని వారంతా ప్రాణభయంతో పరుగులు తీశారు. ఇళ్లల్లో, వీధిలో నల్లటి రంగులో సిమెంట్ మిశ్రమాలు ఏరులై పారాయి. వివరాల్లోకి వెళితే... వాషర్మెనపేట నుండి వింకోనగర్ దాకా ఉన్న 9 కిలోమీటర్ల మేర మెట్రోరైల్ కోసం సొరంగ మార్గం తవ్వకపు పనులు జరుతున్నాయి. ఈ నేపథ్యంలో ఈస్ట్ ముత్తయ్య వీధిలో మహమ్మద్ యూసఫ్ అనే వ్యక్తికి చెందిన మూడంతస్థుల భవన సముదాయంలో ఆరు కుటుంబాలకు చెందినవారు నివసిస్తున్నారు. ఆ భవనం పక్కనే మరో మూడు ఇళ్లు ఉన్నాయి. గురువారం వేకువజామున యూసఫ్ ఇంట్లో ఉన్నట్టుండి భూకంపం వచ్చినట్లు పెద్ద శబ్దం వినిపించింది. ఆ శబ్దానికి నిద్రపోతున్నవారంతా ఉలిక్కిపడి లేచారు. దిగువ అంతస్థుకు దిగివచ్చి చూడగా నల్లటి సిమెంట్ మిశ్రమం బురదలా నలువైపులా పారుతుండటాన్ని చూసి బిత్తరపోయారు. యూసఫ్ ఇంటి పక్కనే ఉన్న ఐదిళ్లలోనికీ సిమెంట్ రసాయనాల మిశ్రమం ప్రవేశించింది. షరీఫ్ అనే వ్యక్తికి చెందిన ఇంటిలోపల మూడడుగుల ఎత్తు మేర అన్ని వైపులా వ్యాపించింది. ఆ ప్రాంతంలో భూమి దిగువన జరుగుతున్న మెట్రోరైలు సొరంగ మార్గం తవ్వకపు పనులలో చోటు చేసుకున్న తప్పిదం వల్ల భూగర్భం నుంచి ఈ మిశ్రమం పెల్లుబుకిందని తెలుసుకున్నారు. దీంతో అప్పటికప్పుడే ఆందోళనకు దిగారు. సమాచారం తెలుసుకున్న మెట్రోరైల్ అధికారులు, పోలీసులు హుటాహుటీన అక్కడికి తరలివచ్చి ఆందోళన చేస్తున్న స్థానికులతో చర్చలు జరిపారు. ఆ లోగా మెట్రోరైలు కార్మికులు, స్థానిక యువకులు ప్లాస్టిక్ డ్రమ్ములతో ఆ సిమెంట్ రసాయనాల మిశ్రమాలను తొలగించారు. దానిని తొలగించేందుకు గురువారం సాయంత్రం వరకూ వారు శ్రమించాల్సి వచ్చింది. ఈ సంఘటనపై మెట్రోరైలు ఉన్నతాధికారి ఒకరు మాట్లాడుతూ... సొరంగం తవ్వకాల్లో ఒత్తిడి తట్టుకోలేక సిమెంట్ మిశ్రమాలు రోడ్డుపైకి ఎగబడటం తరచూ జరుగుతుందని, దీనికి నగరవాసులు భయపడవలసిన అవసరం లేదని తెలిపారు.

chennai, epril 20 (aandhrajyoti): metrorailu soranga maargam tavvakapu panula kaaranamgaa chennai vaasharmenapetaloni oo veedhilo guruvaram vekuvajaamuna bhoomi baddalainatlu pedda sabdamto siment, rasaayanaala mishramaalu pongi pravahinchaayi. aaru illanu ee mishramaalu munchettaayi. deenitho illalooni vaarantaa praanabhayamtho parugulu teesaaru. illallo, veedhilo nallati rangulo siment mishramaalu erulai parai. vivaraalloki velithe... vasharmenapeta nundi vinkonagar daka unna 9 kilometerla mera metrorile kosam soranga maargam tavvakapu panulu jarutunnaayi. ee nepathyamlo eest muttayya veedhilo mahammad eusaf ane vyaktiki chendina moodanthasthula bhavana samudaayamlo aaru kutumbaalaku chendinavaaru nivasistunnaaru. aa bhavanam pakkane maro moodu illu unnaayi. guruvaram vekuvajaamuna eusaf intlo unnattundi bhookampam vachinatlu pedda sabdam vinipinchindi. aa sabdaaniki nidrapotunnavaarantaa ulikkipadi lechaaru. diguva antasthuku digivacchi chudagaa nallati siment mishramam buradala naluvaipula paarutundataanni chusi bittarapoyaaru. eusaf inti pakkane unna aidillalonikii siment rasaayanaala mishramam pravesinchindi. sharif ane vyaktiki chendina intilopala moodadugula ettu mera anni vaipula vyaapinchindi. aa praantamlo bhoomi diguvana jarugutunna metrorailu soranga maargam tavvakapu panulalo chotu chesukunna tappidam valla bhugarbham nunchi ee mishramam pellubukindani telusukunnaru. deentho appatikappude aandolanaku digaaru. samacharam telusukunna metrorile adhikaarulu, poliisulu hutaahutiina akkadiki taralivacchi aandolana chestunna sthaanikulatho charchalu jariparu. aa loga metrorailu kaarmikulu, sthaanika yuvakulu plastic drammulatho aa siment rasaayanaala mishramaalanu tolaginchaaru. daanini tolaginchenduku guruvaram saayantram varakuu vaaru shraminchaalsi vachindi. ee sanghatanapai metrorailu unnataadhikaari okaru maatlaadutuu... sorangam tavvakaallo ottidi tattukoleka siment mishramaalu roddupaiki egabadatam tarachuu jarugutundani, deeniki nagaravasulu bhayapadavalasina avasaram ledani telipaaru.